Եթե ինձ տրվեր այն նույն հարցը, որ տրվել է մեր հարցման մասնակիցներին` «Տաթևը ձեր համար մեկ նախադասությամբ» – ես միանշանակ կպատասխանեի «այն իմ ծննդավայրն է… ու կավելացնեի «Այստեղ եմ ծնվել ես, այստեղ մեծացել, այս ջուրը խմել սառնորակ…» – ինչպես ասվում է «Այստեղ եմ ծնվել» երգում: Կրկրնված կլինեմ բազմիցս անգամ, եթե նշեմ` Տաթև գյուղը և համանուն վանական համալիրը իր աշխարհագրական բարձրադիր դիրքով, շրջակա բնաշխարհով ու սերունդներին թողած իր պատմամշակութային ու հոգևոր ժառանգությամբ բացառիկ դերակատարում է ունեցել դեռևս միջնադարում և շարունակում է հավատարիմ ծառայի նման լինել. ավելին` այսօր այն Հայաստանի զբոսաշրջության ոլորտի զարգացման խթանիչ օղակներից մեկն է…